Роднасныя сувязі з Беларуссю ёсць у сям’і прэзідэнта ЗША Дональда Трампа. Ягоны зяць, Джарэд Кушнер — нашчадак беларускіх яўрэяў. У Навагрудак, родны горад продкаў, не раз прыязджаў ягоны бацька Чарльз Кушнер, прывозіў маці, жонку ды ўнукаў. З мясцовым Краязнаўчым музем і Музеем яўрэйскага супраціўлення ў Джарэда шмат агульных праектаў. Так, на месцы былога гета ўзводзіцца Мемарыяльны комплекс “Тунэль”. Ужо закладзены Сад справядлівасці й міласэрнасці, у якім на сродкі Чарльза Кушнера ўсталяваны таблічкі з імёнамі гараджан, якія дапамагалі вязням, ратавалі яўрэяў у час вайны. Распрацаваны й праект Сцяны памяці, у якой будуць увекавечаны імёны вязняў: тых, каму ўдалося выратавацца, і тых, хто загінуў.